
Macbeth shall never vanquish'd be until 
Great Birnam wood to high Dunsinane hill 
Shall come against him. 

W. Shakespear. MacbetJu Ad 4. Se. 1. 

What I am truly, 
Is thine and my poor country's to command: 
Whither indeed, before thy here-approach, 

4 

Old Siward, with ten thousand warlike men, 
Already at a point, was setting forth. 

Id. Aet 4, Se. 3. 




SKOTLANDS ÆLDRE HISTORIE. 



JJå lande have været saa uheldige som Skotland med hensyn til deres 
ældre historie og literatur. Dets årbøger og mindesmærker ere så beklageligt 
forsvundne eller ere blevne så skånselløst ødelagte, at dets »frasagn om hen- 
rundne tider« under de første tusinde år efter Kristus ere som en fin tråd, 
der tidt sammenfiltres og ofte er reven over. Mange af de simpleste ting ere 
aldeles ubekjendte for os. 

Heraf kommer nu både de tåbelige æventyr som fylde Skotlands ældre 
krøniker, og de vanskeligheder vi have ved at finde vei imellem tvivlsomme 
berettelser og fantastiske slutninger, idet ikkun hist og her vor trætte fod kan 
hvile på en nogenlunde fast kjendsgjerning. Derfor attrå vi alle så meget held 
til at opsanke nogle spredte gode levninger, som kunne tjene til at gjenopbygge 
et lille stykke af den brustne bue. Thi på slig måde kunne skyggebillederne 
måske blive til levende virkeligheder. 



MACBETH. 



De ere mange, disse skygger, som svæve omkring i de tætte tåger 
der indhylle fordumstidens Skotland. Men iblandt alle de vilde og skjæbnerige 
sagn der stå i forbindelse med landets gamle høvdinger, er der ét som vil 
leve evindelig og kneise urokkeligt som en advarende baun igjennem de skiftende 
tider. Fuld af liv, harmoni og ånd, således som jordens største skjald har 
fremstillet den med sit mægtige snille, skal Legenden om Mæbeth være en 
lærdom for vore seneste efterkommere, og ligesom den har fortryllet os og 
bragt os til at gyse, skal den også sætte deres hjerters stærkeste følelser 
i bevægelse. 

Hvorlidet kjende vi dog i virkeligheden til denne sagnenes og bøgernes 
»Maarmor af Ross«! Og dette lidet er fuldt af de mærkeligste modsigelser. 
Om vi end bruge hele vor skarpsindighed, kunne vi dog ikke sige for visst om 
Macbeda var en stor og from fyrste, der kæmpede sig frem til tronen ved 
midler som hans tid holdt for tilladelige, eller en hjerteløs tyran, en morder, 
som lyttede til onde ånders fristelser. Enkelte forfattere ere tilmed næsten 
tilbøjelige til helt at negte hans existens. Der findes jo end ikke det ringeste 
mindesmærke fra hans egen tid, som kunde kaste virkeligt lys over hans 
karakter, ingen samtidig skindbog, ristet sten eller metaltavle, som giver 
vidnesbyrd vedkommende hans færd. De ældste krøniker der omtale 'ham 
ere tørre benrade, eller forholdsvis ikke gamle. 



DUNDEE. 



Og nu byen Dundee, ^Bonny Dundee^ , som Skotterne sige, livad 
kjende vi vel til den? Kjendsgjerningerne synes at vise, at det må være en 
meget gammel stad, der formedelst sin gode havn og sin ypperlige beliggenhed 
ved Frith of Tay, på Forfarshires søndre grændse, i fordums dage har været 
både stærk og folkerig. Den var også alt forinden året 1300 så betydelig, at 
den beleiredes to gange af Edward I i de første år af hans krig imod Wallace 
og Bruce (1295 — 1308), og denne konge siges at have borttaget og ødelagt 
alle dens gamle dokumenter. Men dog er det den gængse mening, at byen er 
bleven grundlagt af David, Jarl af Huntingdon, Skotlands konges — Wilhelm 
Løves — yndlings-broder, på et stykke land, som kongen havde givet ham 
ved hans lykkelige hjemkomst fra det tredje Korstog, hvilket jo ikke vilde give 
den nogen høiere alder end omtrent fra 1160*). 

Og dersom Sagnet ikke hjelper os med at bestemme Dundees alder, 
kan byens Navn ei heller gjore det. Dens første benævnelse siges at have 
været det Gæliske ord AUc eller Ail-lec (det behagelige sted), som blev 
Latiniseret til Alectum. Men en småby, grundlagt af en Normannisk Baron 



^) £t brev med forespørgaler til den l»rde oldgransker Joseph Anderson, Direkteur red Museet 
i Edinburgh, har skaffet mig følgende svar: ^Jeg kan ikke finde Dundee (eller Dundé, som 
det dengang skreves) tidligere end i Malcolm the Maiden's regeringstid (1153^1165). Meo 
det skulde ikke undre mig dersom Dundé fandtes omtalt meget tidligere; thi det må lauige 
forinden have været en anselig bj.t 

så sent som omkring år 1160 vilde neppe været kjendt under en Gælisk 
benævnelse. Endvidere kaldtes stedet i gamle dage Taodunum (Tay-flodens 
høj), og Donde, Dundi, Dondie, som den moderne gjetning tilhobe forklarer 
ved det Latinske Donum Dei, og siges dette {Guds gave) dernæst at betyde 
Gaven til Gud, hvilket forklares af, at Jarl David skal have givet sin by dette 
navn fordi han var kommen lykkelig i land efter farerne på havet, samt fordi 
han havde fået jordstykket af sin broder som et takkeoffer til Gud, og strax 
havde udvidet det Kapel, som allerede havde stået der i forveien. Vi oplyses 
ikke om, hvorfor Kapellet var blevet bygget eller til hvem det var indviet. 
Dersom der var et Kapel, var der vistnok også folk til at benytte det, og så 
fa vi allerede en kjobstad eller idetmindste et fiskerleie. Men alle disse ting 
ere så urimelige, at de blot knnne få os til at smile. 

Naturligvis vilde hele denne tale om Jarl David strax falde bort, 
dersom vi kunde finde navnet Dundee i almindelig brug længe inden han blev 
fod. Men så godt som alle skindboger og dokumenter er jo som blæste bort, 
og af ingenting kommer der ingenting. 



RUNE-MINDESMÆRKER. 



Jeg har så tidt udpeget den overordenlige værdi af vore Nordiske 
Runemærker, hvoraf så mange endnu ere til i England og Skandinavien, og 
som ikke alene fremvise vort Skando- Gotiske tungemål på ting meget ældre 
end vore ældste håndskrifter, men endogså sommetider ere Ugefrem, historiske 
i dette begrebs ensidige moderne mening, — eller som idetmindste nævne 
Stedsnavne i underlige ældgamle former. 

Jeg har alt været så heldig at kunne identificere og udgive følgende 
historiske rune-minder: en Runisk Guldbrakteat (slagen i Sverige) og en Runisk 
Guld-triens (slagen i England), begge fra omtrent A. D. 500 — 550, tilhorende 
den ANWULF- familie, som tilkæmpede sig et »rige« i England i første halvdel 
af 6te århundrede*); — gravstenen over viri-thuf, høvding for den Nordiske 
Vikinge-garde på Greta omkring år 1000*); — fire stene til minde om befalings- 



^) »En Srensk HUtorisk Run-Brakteat« , i Svenska FornminnesfOreniDgeDs Tidskrift, No. 7^ 

Stockholoi 1875, 8vo, ss. 47—64. 
*) Ny niustrerad Tidoiug, Stockholm 10de April 1869. 



* % ^ . \ *, * 

mænd, der tjente under Knud den store i England imellem 1014 — 1036*); — 
gravmindet over Thore, Biskop af Ribe fra 1114 til 1134*); — mindesmærket 
over den storættede Danske mand astrad, som 1103 ledsagede sin konge, Erik 
Eiegod, til Constan tinopel og Cypern, og døde 1122 på et »helligt Korstog« 
til en endnu hedensk Svensk provinds^); — og har kunnet bevise, at den 
JOHANNES A FINE, som omkiiug år 1550 udhuggede den prægtige runesten ved 
Lye på øen Gotland, er den selvsamme begavede konstner og smed, som har 
efterladt sig så mange dekorerede Håndklokker med indskrift og årstal på; af 
disse Klokker findes der én i min egen samling og én i Society of Antiquaries' 
Museum i London, foruden et par i Museet i Kjøbenhavn*). 

Og med hensyn til de stene, som omtale gamle Stedsnavne, har jeg 
— for at indskrænke mig alene til England — udtydet en rune-blok fra første 
halvdel af det Ilte århundrede, som taler om london*); — og en, ligeledes 
fra Ilte århundrede, som nævner byen bath*). En mængde Skandinaviske 
runestene, hvoraf nogle ere hedenske og af stor ælde, forkynde, at den afdøde 
er omkommen i englande det hele, uden at nævne på hvilket sted. Men alle 
disse mærkelige bidrag til Englands historie, som også formedelst de Persons- 
navne de indeholde til hvilkensomhelst tid kunne blive meget værdifulde, 
burde omhyggeligen aftegnes og oversættes. Det vilde være en meget gavnlig 
ting, hvis f. ex. Englands Parlaments-Kommissair (the Master of the RoUs) 
vilde give en eller anden lærd det hverv at udgive disåe levninger under hans 
egen beskyttelse. Udgifterne og uleiligheden kan ingen privat-mand udholde 
uden officiel hjelp. 



2 



On Scandinavian Runic Stooes which speak of Knut the Great. Arcbæologia. London, 1870, 

4to. Vol. 43. SS. 97—117. 

Illustreret Tidende, Kjebenhavn, Iste September 1867; Runic Hall, Kjebenbavn 1868, s. 14; 

Rune-Hallen, Kjøbenh. 1868, s. 14. 

»Den Danske Hevding Astrad«, i Aarbeger for Nordisk Oldkyndigbed. 8vo. Kjebenbavn 

1875, SS. 351-^373. 

Old-Northern Runic Monuments of Scandinavia and England. Vol. 2, folio, London and 

Kjebenbavn, 1868, s. 754; Ny Illustrerad Tidning, Stockbolm, 7de Marts, 1868. 

Old-Northern Runic Monuments, s. 820. 

Old-N. R. Mon. s. 771. 

DE ÆLDSTE SKINDBØGER OG MACBETH. 



Vor bedste og ældste hjemmel med hensyn til nogle fa enkeltheder 
om Macbeths færd, ere texterne i de Irske Årbøger og i den Old-Engelske 
Krønike. Det vil være tilstrækkeligt at anføre sidstnævnte i en ordret gjen- 
givelse efter Thorpes udgave og oversættelse: 

»M. LIV. I dette år drog Jart Siward med en stor hær ind i Skot- 
land, og gjorde stort mandslæt på Skotterne, og drev dem på flugt, og kongen 
undslap. Mange faldt tillige på hans side, endogså hans egen søn.« 

»M. LIV. I dette år gik Jarl Siward med en stor hær til Skotland, 
både med en styrke tillands og en tilvands, og kæmpede mod Skotterne, og 
drev kong Macbeth på flugt, og fældede alt hvad der var bedst der i landet, 
og bortførte stort bytte derfra, sligt sDm ingen før havde opnået. Men hans 
søn Osbern, og hans søstersøn Siward, og nogle af hans Huskarle og også af 
kongens bleve fældede der på Syvsoverdagen (Juli 27)«*). 



JARL SIV^ARD. 



Kong Duncan havde giftet sig med en søster af den mægtige Danske, 
Jarl Siward, en mand med kæmpe-kræfter både til sjel og legeme, og efter 
kongens mord flygtede hans to unge sønner, Malcolm og Donalbane, til deres 
morbroder. Femten år efter Duncans død var tiden kommen for Siward til at 
røre sig. Han togede nordpå med en vældig styrke, og knuste aldeles Macbeths 



^) B. Thorpe. The A. S. Chronicle. Vol. 2, London, 1861, p. 155. 

»M. Lim. Her for Siward eorl mid mycclam here into Scotlande. and mycel wæl 
of Scottum gesloh. and hig aflymde. and se cing ætbærst. eac feoll mycel on his healfe. 
ægSer ge Densce ge Englisce. and eac his agen sunu.« 

• An. M. LIUL Her ferde Siward eorl mid miclum here on Scotland. æg9er ge mid 
scyphere and mid landfyrde. and feaht wid Scottas. and aflymde [)one kyng MacbeoSen. 
and ofsloh eall {)æt {>ær betst wæs on pam lande, and lædde {)onan micele herehu{)e. swilce 
nan man ær ne begeat. ae his sunu Osbam and his sweostor sunu Sihward. and of his 
huscarlum. and eac {)æs cynges wurdon J)ær ofslægene. on {>one dæg Septein Dormientium. • 
Id. Vol. 1. London 1861, p. 822. (Syysoyerdagen er i den Danske Almanak d. 27de Juni, 
men i hele det Britiske Rige har denne Helgendag altid yæret ansat til den 27de Juli.) 



• • •* •* 

hær i et stort slag d. 27de Juli 1054. Nederlaget var så forfærdeligt, at alt 
hvad derpå fulgte var aldeles uundgåeligt. Siward var selv død af sot 1055, 
men hans tropper og forbundsfæller forfulgte seiren, og Macbeth blev fældet i 
slaget ved Lumphanan i Aberdeenshire i August eller September 1057. 

Jarl Siward, kaldet den Digre (den legemsføre eller modige), var en 
af disse ædle heltelige skikkelser, som aldrig ville forsvinde fra annalerne. 
Der kan ei skjelnes nøie imellem sandhed og sagn i hans historie, men vi 
kjende nok af hans levnetsløb til at kalde ham den sidste af oldtidens store Jarler, 
formedelst hans kæmpestyrke, hans skarpe vid og store visdom, hans sinds- 
høihed og ukuelige halvhedenske foragt for fare og død. 

Vi kunne skridt for skridt opfange glimt af ham i de tågede årbøger. 
Vi skimte hans urolige ungdom, skjønne hans harme ved muligheden af at 
hans kongelige blod kunde nedværdiges, spore hans vikingefærd til Ørknøerne, 
hans heldige kamp der med Dragen, hans vandringer i Northumberland, hans 
møde med Oldingen, der forudsiger hans storhed og giver ham et vidunderligt 
Banner — »Raven-land-eyet (det land-skræmmende Ravne-mærke) — , hans 
ankomst til Edward Confessors hof, hans envig med hans landsmand den 
Danske Jarl Toste på den lille bro nærved London, hans tale til den Engelske 
konge idet han fremviser Tostes hoved, som han har ført med fra kamp- 
pladsen skjult under sin kappe, hans ansættelse som Jarl eller folkekonge i 
Northumberland, Cumberland og Westmoreland. Vi kunne læse de fragmen- 
tariske underretninger om alt dette i de gamle krøniker. 

Derpå kommer hans sidste og bedst kjendte bedrift, hans navnkundige 
og mesterlige marche imod Macbeda. Men imedens han er på dette tog, er 
det, at misfornøiede gjøre opstand i ryggen på ham og fælde hans søn Osbern. 
Ved efterretningen herom spørger den uforfærdede soldat: »Fik han sit banesår 
fortil eller bagtil?« Og da man forsikrer ham om, at sønnen er bleven såret 
fortil, svarer han: »Jeg kan da være glad, thi så har han fået en død, som er 
mig og ham selv værdig.« 

Sidst omtales heltens sygdom, og, da han føler dødens nærmelse, 
sender han sit Ravne-banner som gave til vor Frues Kirke i York. Men hans 
sjel harmes ved tanken om, at legemet skal ligge som en træbul iblandt 
klagende og læger. »Jeg vil ikke dø som en Ko«, udbryder han, og lader sig 
løfte op af sengen. Opreist så i sin fulde rustning, med sværdet ved siden 
og hjelmen på hovedet, den venstre hånd paa skjoldet og knugende sin for- 
gyldte øxe med den høire — skuer den kristne Viking imod Alfaders blå 
himmel og møder sin sidste fiende som en mand. 



• • • • • • • • 

MACBETHS NEDERLAG FANDT STED NÆRVED DUNDEE. 



Det hvorom alt dreier sig er således det knusende slag i året 1054. 
Men hvor fandt dette sted? Det var så blodigt, at, som Ulster-annalerne 
melde, der alene af Englændere faldt 1500 paa valpladsen. Og foruden dem 
og Skotterne fandtes der jo på begge sider Kelter og Skandinaver i store 
flokke. Siward selv var Dansk og Jarl over et fylke, der for en stor del var 
befolket af Skandinaver, mange af dem fra vikinge- tiden. Derfor vare også 
uden tvivl de fleste af hans hær Skandinaver, tildels fra Northumberland, 
Skotland og Øerne, og tildels fra Danmark og Sverige. Thi blomsten af disse 
to landes høibåme ungdom vilde jo flokkes under dens banner, hvis egenskaber 
vare så glimrende, hvis heltery for så vide om i verden, og hvis rang var så 
høi formedelst hans nære frændskab med begge rigernes kongehuse. 

Men hvor stod da dette blodige og afgjorende slag? Det har ingen 
af nutidens skribenter kunnet sige. Burton*) ytrer medrette: »Nærved det 
vide omtalte Dunsinane«, — som ligger imellem Dundee og Perth. Professor 
P. A. Munch*) slutter sin bevisførelse således: »Der siges os ikke hvor, vi sé 
kun at det må have været sønderfor Dundee«, — og følgelig ikke langt fra 
Dunsinane. 

Men jeg kan nu bevise, af Latinske årbøger skrevne kun omtrent 
100 år efter Siwards og Macbeths tid, at omhandlede slag har fundet sted 

VED ELLER NÆRVED DUNDEE. 

William af Ramesey siger i sin afhandling »De Comitibus Huntendun. 
et Northampton*): 

»Cujus petitioni Comes obtemperans, exercitum congregavit, in sub- 
sidium Regis usqve ad Dunde progrediens. « Men Jarlen [Siw ard] lyttede til 
hans [Malcolms] bøn, samlede sin hær og togede frem lige til Dundee for at 
hjdpe kongen. 



^) History af Seotland. 2nd ed. VoK 1, 8yo. Edinburgh 1873, s. 346. 

') Sé denne dygtige, dybt savnede lærdes »Chronica Regvm Manniæ et Insularuro. The Chro- 
nicle of Man and the Sudreys«. 8vo. Christiania 1860, s. 48, anm. 

') Først udgivet i John Lelands »Itinerary« , Vol. 4, s. 141 — 8, s. 136—141. Men jeg citerer 
her efler den omhyggeligen samlede test (Origo et Gesta Sivardi Dani Ducis Northurobriæ 
ejusqve filii Waldevi Comitis) i Scriptores Rerum Danicarum, fol. Vol. 3, Hafniæ 1774, s. 292. 
Forfatteren af denne mærkelige gamle krenike formodes at have været Gulielmus Rameseiensis, 
som døde 1180. Denne Kjøbenhavnske udgave i •Scriptores« er især værdifald formedelst 
den lærde Langebeks ypperlige noter. 

Steds-angivelsen her er aldeles klar og bestemt, og den må være 
begrundet på en eller anden velbekjendt lokal -tradition eller hjemmel, og det 
så meget mere som jeg kjender ingen ældre tilsvarende udsagn, som kunde 
tænkes opramset i blinde her. Og dette så noiagtigt angivne sted omtales 
som i forbigående, eller af en hændelse, i jevne ord, uden at skriveren har 
taget parti og uden polemiske eller andre videregående formål. Navnet gives 
desuden på sædvanlig måde, som på én velbekjendt by, der alt længe har 
været til, og uden så meget som en skygge af et vink om at den først fornylig 
er bleven »grundlagt« af en eller anden. Selve formen »Dunde« er ganmiel 
og befæstet, og har slet ikke noget ved sig som peger på tDonum Dei« eller 
deslige. Og i ethvert tilfælde siges der ligefrem, at Siward koncentrerede sine 
tropper ved eller ikke langt fra Dundee, hvornæst forfatteren går videre og 
fortæller, at Jarlen udførte mange store bedrifter og gengav den rette Skotske 
konge hans rige. Men selve slaget omtales Udce, så unødvendigt var det sagtens 
dengang at dvæle ved en begivenhed endnu så velbekjendt, at rimeligvis Skot- 
lands børn hver dag gjentoge den i deres lege. 

Således findes der da ikke et eneste ord som f. ex. »der hvor Dundee 
nu ligger«, »Jarl Davids Dundee«, eller lignende. Og fraværelsen af alle slige 
tillæg er så meget mere overbevisende og afgørende som William Ramesey 
skrev disse linier omtrent på selvsamme tid, på hvilken der senere påstodes 
at Jarl David byggede sin by. Hvorledes kunde han vel have angivet, at et 
stort slag hundrede år i forveien fandt sted ved en by som han havde sét 
blive til så længe derefter, uden idetmindste at tilføie et par ord til forklaring?*). 



EN SVENSK RUNESTEN SAMTIDIG MED SLAGET. 



Omtrent midt i det 17de hundredår herskede der i Sverige en stor 
lyst til at give sig af med Runerne, og et stort antal af landets gamle rune- 
stene bleve dengang afbildede, og enten tegnede eller graverede. Iblandt dem 
var en stor blok, der som bygnings-emne var muret ind i ydermuren af den 
østlige ende, eller Sakristiet, i den smukke gamle kirke i 

HOGBY, GOSTRINGS herred, OST-GOTLAND, SVERIGE. 



^) Se, Ted slutningen, Tillæqs-Anmærk5IN0ER om Duhdee. 



•V- <\: 

• • • ••• 

Den synlige del af indskriften var ristet indeni i en aflang orme- 
snoning, og indenfor dette » snogebånd« havde man dristigen indhugget Korsets 
tegn. Men denne sammenstilling er jo et af kjendemærkerne på den tidligste 
Kristendom i Sverige, og for så vidt hjelper den os med at bestemme stenens 
tidsalder. Gravskriften var med de senere eller Skandinaviske runer, og disses 
karakter således, at stenen med visshed kunde ansættes til omtrent fra midten 
af det Ilte århundrede. Indskriften blev først læst og udgiven — men 
ikke foruden feiltagelser — af den utrættelige oldgransker J. Peringskiold*). 
Men den første afbildning af runerne, et træsnit, udgaves af hædersmanden 
J. G5ransson*); gjengivet med Latinske bogstaver står indskriften som no. 1180 
i den fortjente Liljegrens velbekjendte Håndbog*). 

Men i året 1874 blev H5gbys smukke gamle af solid kalksten og 
granit opførte sogne-kirke barbarisk og bogstaveligen »reven ned og sprængt 
i luften t. Ved denne leilighed fandtes flere runestene, hele eller i stumper og 
stykker, iblandt de bygnings -emner hvoraf man i sin tid havde opført kirken. 
Den navnkundige Monolith i Sakristi-muren blev tagen uskadt ud, og til hver- 
mands forundring opdagedes der, at de to af dens tre indadvendte sider lige- 
ledes vare ristede med runer. Mere eller mindre nøiagtige afskrifter af disse 
nys-opdagede runer begyndte snart at cirkulere, og en af dem kom i mine 
hænder. Men jeg fandt, at disse Rune-rader bestode af vers med bogstav-rim, 
og i den ene læste jeg stednavnet 

DUNDEE. 

Dhrr. Nystrøm, som forestode byggerarbeidet, vare begge to oprigtige 
venner af Arkæologien, og ved denne leilighed anvendte de hele deres indflydelse 
til at våge over og frelse alt hvad mærkeligt der fandtes. Således bleve både 
denne sten og de andre runestene beskyttede, og vel fortjene dte derfor den 
hjerteligste tak af alle intelligente folk trindt om i verden. 

De nye runer trykkedes først år 1874 i et nummer af den stedlige 
avis »Ostg6ta Korrespondenten«. I året 1875 udgaves der andre afskrifter*), 
men jeg kunde ikke stole på nogen af dem. Derfor henvendte jeg mig i 
sommeren 1875 til min talentfulde og forekommende ven Dr. Oscar Montelius, 



^) Vita Theoderioi, 4to. Stockholmiæ 1699, s. 458. 

>) Bautil, folio, Stockholm 1750, No. 882. 

') Job. G. Liljegren, RuD-Urkunder, 8vo. Stockholm, 1833. 

^) OstergOtlands ForDminDe8f(}reDing6 Tidskrifb, 8vo. I. Stockholm 1875. Se s. 66 og 102, 
aUkrifter ved C. F. NordeoskjOld , og b. 121 ved L. Wiede. Ingen af dem giver os nogen 
tegning af stenen. Denne kan ikke fotograferes i deus nuværende stilling, men dette er 
også unødvendigt, takket være den Svenske konstners omsorg. 



20 MACBETH, JARL SIWARD OG DUNDEE. 

ved Stockholms Museum. Og ved hans venlige hjelp sattes jeg istand til at 
sikre mig bistanden af den velbekjendte officielle vSvenske antiqvariske tegner 
C. F. Lindberg. Denne trodsede dernæst sent på året — såsom han først på 
den tid var bleven færdig med andre hverv — hele årstidens umildhed og 
besværlighed, reiste på min bekostning til H5gby, fik blokken reist på rette 
måde, tog papirsaftryk af de tre sider med runer på, og udførte de fortrinlige 
og feilfrie tegninger som jeg giver her, Chemityperede af den ypperlige konstner 
Prof. J. M. Petersen. 

Denne rune-støtte er af hård granit, henved lli fod lang og omtrent 
2 fod bred. Ristningen på siden , hvor Korset findes er for største delen på 
prosa. Men, med undtagelse af rune-risterens formula, er alt hvad der står 
på de to andre sider på vers med bogstav- rim. Der er to særskilte grav- 
skrifter på stenen, og de ere måske ikke aldeles fra samme tid, skjøndt der 
ikke kan være mange år imellem dem, og de utvivlsomt ere satte til minde 
om medlemmer af en og samme familie. AsuR sen og guli have sandsynligvis 
været brødre, og thurgair har ladet riste runer til minde om sin onkel, som 
lå jordet et eller andet sted i det Byzantinske rige. Alle slige enkelte om- 
stændigheder, som ere mørke for os, må have været velbekjendte dengang. 
Forresten kunne vi jo, heldigvis, ikke klage i dette tilfælde. Alt er vel bevaret, 
og stavene er klart og godt indristede. Det er et af de smukkeste mindes- 
mærker som vi endnu eie fra den første Kristne periode i Sverige. Lad os 
nu sé hvad disse døds-runer ville sige os. 



FØRSTE SIDE. 

PDKIR RIS5I STIN MNSI EFTIiZ ASUR SEN, MUPUR-BRTODR SIN. 

IkR lATAl^IS 
AUSTR I KRIKUM. 

THUKIR f= THURGAIR) REISTE STEN DENNE EFTER (tU minde om) ASUR 
SEN, MODERS-BRODER SIN. 

HAN uD'Andede (døde) 

øs TER' UDE 1 de- GRÆSKE (lande). 

= Thurgair reiste denne sten til minde om sin Morbroder Asur Sen. 

Døden greb den gjeve 
i Grikland østerude. 



1^ •' • ' 

^ ^ Cl. . ■ 



MACBETH, JARL SIWARD OG DUNDEE. 21 



ANDEN OG TREDIE SIDE. 

Kni>R KARL KULI 

KAT HM SUNL 

FEAL O FURI 

FRUKN TREKS ASMUTR; — 

AITAI^IS ASUR 

AUSTR I krikum; — 

YAR^ O HULMI 
HALFTAN TRIBIN; — 
KARI UARP A TUTI; — 
AUK TAU1>R BUI. 

PURKIL RIST RUNAft. 

Den- GODE KARL {Bonde, eller Herse) gvli 

FIK FEM SØNER, 
FALDT PÅ FUR 

den-FRÆKNE (djerve) dreng (kcempe) asmund; — 

ud-lNDEDE-sit-liv ASUR 
ØSTERUDE 1 GRÆKENLAND; — 

VORDEN ER PÅ HOLM (Bomholm) 

HALFDAN DRÆBT; — 

KARI er-VORDEN'dræbt ved DUNDEE; — . 

OG DØD er-BUL 

THURKIL RISTEDE RUNER. 

= Smner fem 

havde sværd-helten GvH 

FaMen på Fvrland 

er Asmund hin frækne; — 

endeligt Asur fandt 

øster i Grekland; — 

Halfdan i hærvcerk 

på Holmen blev fældet; — 

ved Dundee dræbtes Kåre; — 

men Bue er død. 

Disse runei* ristedes af ThurkiL 
Denne gravsang i runer er som et fotografi i sten af hin tidlige 
periodes mennesker og sæder, især da i Skandinavien, som først for nylig var 
bleven Kristnet. Den melder om Jern og Blod, Feide og Hærgning, uendelige 

vandringer og æventyr. Den ene søn falder formodentlig på øen Fur*) eller 
f.. Furland i Limijorden; den anden omkommer etsteds i det Byzantiske rige, 

hvor han sandsynligvis er i Garnisons-tjeneste. Den tredje finder døden på et 
hærgnings - togt til Bornholm. Den fjerde • segner ved Dundee i Skotland, 
imedens han kjæmper under Jarl Siward. Ikkun den femte dør rimeligvis 
hjemme på sit eget leie, og han er måske den gang kun en yngling eller et 
barn af spæd alder. 



Vi komme nu til et emne som er lidt kjedeligt og teknisk; men det 
kan ikke udelades, da det er fornødent for min bevisførelse. Jeg må i enhver 
retning anføre klare, trofaste, afgjørende vidnesbyrd; thi jeg vil ikke gjøre noget 
• folkeligt« på bekostning af led, som ere fuldkomment nødvendige i min bevis- 
række. — Dog, hvo som ei mægter eller er villig til at følge mig, kan tage 
mit ord der isteden for, og gå let hen over disse par sider, ikkun løbende 
dem igjennem med et blik, for at sé hvad de handle om. 



HVORLEDES VI BESTEMME RUNESTENENS ALDER. 



På den tid da denne sten ristedes, var det senere eller simplere og 
forkortede eller Skandinaviske Alfabet ved at undergå en forandring. Man var 
ifærd med, efterhånden, at indføre nye stave, istedenfor nogle af dem som 
havde udgjort en dél af det ældre og rigere eller Old-Nordiske alfabet, men 



^) I det Ilte århundrede var denne nayokuodige Qord, der som en kanal forbinder Kattegattet 
(og på anden hånd Østerseen) med Nordsøen, endnu åben og med let gjennemfart fra begge 
sider. Og fra Hals østerpå indtil en havn vesterpå imellem det nuværeude Agger og Harboøre 
var der en sevei for handelsmanden og vikingen, for sørøverens enkelte omstreifende drageskibe 
som for kongernes store flåder. Men snart derefter lukkede voldsomme storme gabet mod 
vest ved at drive umådelige masser sand og småsten ind deri. I vore dage -er det atter 
bleven åbnet ved andre oprør i havet. Sé med hensyn til værdifulde historiske oplysninger 
om LimQorden, især i det Ilte århundrede, det fornylig udkomne mesterværk af Prof. J. Japetus 
Steenstrup » Harald Haardraades Tog til Limfjorden, og LimQorden i Xlle Aarh. med Kort«. 8vo. 
Kjøbenhavn 1875. — Jeg har sagt foroven »formodentligt Fur i Limfjorden, ti ingen sikkerhed 
er mulig. Der fandtes flere steder (mest øer) i vJkiuge-tiden i Sverige, Norge og Danmark, 
kaliede Fur, men den i Limfjorden var mest bekjendt, såsom liggende på vejen ud og ind 
til landene i syd og vest og nord. 

som nu vare gåede af brug. Iblandt slige udskudte og tabte stave vare E, d 
og G. Den almindelige måde at gjenindføre dem på var, at sætte en prik eller 
et sting, som man dengang sagde, midt på i, hvorpå det blev til e; foroven 
imellem k's arme, for at gjøre det til g; og på t's lige grundstreg, hvomæst 
det blev til D. Derfor kaldes slige stave gjeme ttungne eller prikkede runer. 

Her på stenen er E således dannet (♦), og vi have det i ordene efttr, 

SEN, FEAL og TREKS. 

Men ovennævnte fremgangmåde er ikke bleven anvendt for at danne 
D og G. Derfor er der kun ét tegn (T) for T og d, og ét (1^) for K og G, og 
ikkun sammenhængen formår i ethvert enkelt tilfælde at vise os disse staves 
betydning eller lydværdi, med hjelp, naturligvis, af sprogets almindelig historie. 

Dog have vi ved denne sten en yderligere hjelp; ti, som jeg har sagt 
og vi alle have sét, vi læse her mange linier i stavrim. 

Da man nu altid i Skandinavien har sagt gupr og gat, må vi læse 
disse ord således på stenen, og ikke kui>r og rat. Vi må kun mindes at det 
gamle g (x) er kommet af brug, og det nye G (1^) endnu ikke vedtaget, på 
denne tid og i denne egn. 

Tillige må vi vide, at mandsnavnet på stenen kuli må være bleven 
udtalt GULi, da stavrimet ellers vilde være feil. På denne måde, dersom disse 
to halvstrofer havde været skrevne med Old-Nordiske eller med Stungne runer, 
vilde vi haft det almindelige og velbekjendte : 

GUPR karl GULI 
GAT HM SUNI. 

Ligervis med ordet på stenen skrevet taudr, altid udtalt daui>r; det 
vilde være skrevet med D, hvis man havde brugt den Old-Nordiske (M) eller 
den stungne (1) d. Således få vi forvissning om, at tuti er dudi, thi ellers 
vilde stavrimet være borte. Derfor må halvstrofen læses: 

kari uari> dudi; — 
auk daupr bui. 

Men vi må gå videre endnu; vi må udpege den almindelige tilbøie- 
lighed i vore ældre tungemål til at udtale N igjennem næsen, samt til at sluge 
eller helt at udelade det, ligesom det endnu sker i så mange af vore ord og 
stedlige dialekter. Der siges jo nu på Engelsk mouth istedenfor mounth (mund), 
SOOTH for SANTH (sand) osv., ligesom vi have hundredetals exempler i nutidens 
Skandinaviske sprog. 

Denne tilbøielighed har alt i gamle dage været særdeles stærk til 
visse tider og i visse dialekter. I de få ord på denne sten have vi ikke færre 
end 12 udeladelser af n: 

ASUR istedenfor ansur; 



lATAWS 




lANTADIS; 


1 




in; 







on; 


TREKS 




TRENKS; 


ASMUTR 




ANSMUNTR ; 


AITAPIS 




AINTAIUS ; 


ASUH 




ansuk; 


I 




in; 







on; 



A ,, an; 

TUTI ,, TUNTI. 

Men der har aldrig været noget ord til som udtaltes tuti på Gammelt- 
Svensk eller i det hele på Gammelt-Skandinavisk. Det vide og føle alle, og 
de indse at disse 4 bogstaver dengang måtte udtales dundi, med N*et halvt 
igjennem næsen. 

Udtryket IN (eller i) grikum, i eller blandt de Græske (lande), i Ghræken^ 
land, der findes så tidt på de gamle rune -mindesmærker, betyder det Østromerske, 
Græske eller Byzantiske eller Constantinopolitanske Rige, hvor et stort Korps 
Nordboere — Skandinaviske og Engelske krigere, de navnkundige »Øxebærere« 
— vare ansatte som Kejserens højtlønnede og prægtigt uniformerede udvalgte 
Livvagt, eller på anden måde i Garnisons-tjeneste. 

Endnu en bemærkning. Ordet treks (= trenks = drengs) er et exempel 
til, foruden de mange andre som jeg alt har sanket, på dette ældgamle, endnu 
hist og her tøvende nominativ-mærke -s*), isteden for det senere -R, som det 
efterhånden svækkedes til, hvomæst selve -R'et omsider faldt aldeles bort. 
Således siger man jo i det nyere Svenske gup (nu god), dreng, asmund, daui> 
(nu død) osv. i nom. sing. 

Som yderligere bevis på at den er bleven ristet i overgangs-perioden, 
fremviser denne sten ved siden af den forsvindende nom. endelse -s i trenks 
exempler på den indkomne og dengang almindelige endelse -R. 



^) l de ældste Gld-Nordiske rune-iDdskrifler, som hidindtil ere blevne fundne — og de nå, 
forsåyidt som yi kunne bestemme tiden, ned til A. D. 750 — 800 — finde yi almindeligen , at 
nominativerne haye en vokalisk eller syag endelse, i hvilken kasus, da n er bortfaldet, de 
gjeme ende på o, u, a, æ, dkc, ligesom det samtidigt yar almindeligt i Old-Engelske og 
alle de andre ældste Skando-Gotiske dialekter. Nogle få have i denne tidlige periode en 
stærk eller konsonantisk endelse, og i dette øieblik kjender jeg 3 med -s til nom. endelse. 
Der ere også 8 substantiyer , som i nom. ende på -r (ikke -s), men de ere alle tre yngre 
end år 750, og i det højeste fra omkring år 800. 

Og for nu at gjentage hovedindholdet af ovenstående. Denne stens 
datum er begrændset i to retninger. På den ene side finde vi arkaismen 
TREKS for TREKR, saiut det ældgamle fuldstændige bogstav-rim. — På den anden 
side have vi forskjellige exempler på -R istedetfor det ældre -s, ja endog R 
for s i et pronomen som iar, i hvilket den gamle form ias holdt sig særdeles 
længe, — det senere i, o, a for de ældre tiders in, on, an, — det forholdsvis 
moderne iataws, aitaws med meningen at ende sit liv, de, — det stungne E og 
det Kristne Kors, som jo ikke kunde fremkomme før helt i slutningen af den 
hedenske tid, eller fra lidt før år 1000 til henved 1050. 

Alle runologer ville være enige i, at disse træk tilsammen fastsætte 
denne mindestens datum omtrent til midten af det Ilte århundrede. 



DUNDEE-STENEN ER UDHUGGET OMKRING ÅR 1055. 



Da nu alle ovenomtalte ting forholde sig som vi have bevist, — hvad 
betyder så tuti, og fastsætter dette ord stenens datum på en historisk måde? 

Vi have sét at tuti står for dundi. Det er klart at dette ord er et 
stedsnavn, ligesom krikum, furi og hulmi. Men man har aldrig i Skandinavien 
vidst at sige om noget sted ved navn tuti eller tunti, dudi eller dundi. Vi 
kjende ikkun ét sted med dette navn, og det er byen dundee i Skotland. Men 
at tale om at Skotlands Dundee, under navn af »Donum Dei«, er bleven 
grundlagt af JaM David så sent som omkring år 1160 er — det tør vi nok 
sige uden at træde sandheden for nær — slet og ret kjellingesnak. 

Og ved eller nærved dundee holdtes der år 1054 — hvilket, som vi 
have sét ovenfor, må være omtrent samtidigt med stenens ristning — et af 
disse store slag som efterlade deres spor i historien, et slag hvori mange 
tusinde kæmper, især af Skandinavisk æt, toge del, og som følge hvoraf mangt 
et højsæde stod tomt trindt om i disse Nordlige lande, — og Skotlands 
kongelige dynasti omskiftedes. 

Ligesom vi have Skandinaviske runestene til minde om kæmper om hvem 
det udtrykkeligen siges, at de ere faldne på krigstog tillands eller tilvands medens 
de vare i tjeneste i -Finland, Rusland, Grækenland, England osv. i det hele taget\ 
— stene som give os navnene på velbekjeijdte historiske Konger og Dronninger 
i selve Skandinavien, — eller navnene på de udenlandske Konger og Jarler 



I 






I 



■V 

under hvem heltene kæmpede, som f. e^. ingvar (igor) i Russiand, ganger-rolf 
(ROLI.0) i Normandi, knud i England, foruden mange andre som vi, formedelst 
alt hvad yi have mistet såvel af skindbøger som af runestene, nu have ondt 
ved at identificere, — snese af stene hvorpå stedsnavne nøjagtigt gjengives, f. ex. 



SEM6ALLEN, i Curlaud, Lifland; 
DUMSNESS, i Lifland; 
BLAKUMEN, Vallachiet; 
' SARACENER- LAND, eu del af Africa og Spanien* 

j CRETA, CYPERN, JERUSALEM; 

GARTHR, Miklegård, Constantinopel; 
RONINSEY, iblandt Orknoerne; 
HULM-GARTHR, Novgorod i Rusland; 
MAUN, øen Man, syd for Skotland; 
BATH og LONDON 1 England; — 



og desforuden, naturligvis, en mængde Folkelande, Byer, Flekker, Søer, Fjorde &c. 
i selve Skandinavien; — således have vi også upåtvivleligen her (så vidt jeg 
kan sé) en sten der melder os, at kari, en af guli's fem sønner, er falden i 
den skjebnerige kamp ved dundee i Skotland, hvor der på begge sider vare så 
betydelige stridskræfter i marken. 

Og må vi mindes, at på denne tid, omtrent midt i det Ilte hundredeår, 
kjender historien ikkun et dundee, og intet andet slag der i nærheden end 
det som slog kongespiret ud af Macbeths hånd, og snart efter havde hans 
død tilfølge. 

Runestenen er derfor, synes mig, et samtidigt dokument. Guli's 
sønner faldt vel til forskjellige tider, og i ethvert tilfælde måtte der gå 
måneder hen inden han spurgte kåres død. Derfor blev stenen neppe ristet 
før år 1055. Og skete dette end ét eller andet år senere, svækkes min 
bevisførelse ikke derved. 

Derfor gjør jeg uden mindste betænkning krav på denne sten som 
formodentlig et nyt blad af regelmæssig historie, som et kampestensbevis for 
en af de vigtigste kjendsgjerninger der stå i forbindelse med Macbeth, som en 
værdifuld oplysning til et af de største sørgespil Englands »Sangens Søn« har 
skabt, — som en sørgende faders gravsang over en kæmpe, der fornylig var 
falden på ærens mark, idet han svang sin Skandinaviske Slag-oxe for at 
rive det blødende Skotland ud af hænderne på »Slagteren og hans Helvedes- 
Dronning o. 



